Document ID: 32005R1154

32005R1154
L 187/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1154/2005 AL COMISIEI
din 18 iulie 2005
de adaptare a codurilor și denumirii anumitor produse care figurează în anexa I la Regulamentul (CE) nr. 1784/2003 al Consiliului privind organizarea comună a piețelor în sectorul cerealelor
CONSILIUL COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), în special articolul 2 alineatul (1),
întrucât:
(1)
Anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (2) cuprinde Nomenclatura Combinată care este în prezent în vigoare.
(2)
În conformitate cu rezultatele negocierilor cu Statele Unite ale Americii încheiate în 1995, unele amestecuri de reziduuri de la obținerea amidonului din porumb și alte astfel de reziduuri, în special reziduurile obținute de la cernerea porumbului sau reziduuri provenite din apa de înmuiere a porumbului din procesul tehnologic umed utilizat la fabricarea alcoolului sau a altor derivați ai amidonului, importate în Comunitate, s-au scutit de drepturivamale. În consecință, Regulamentul (CE) nr. 344/96 al Consiliului (3) a introdus în Nomenclatura Combinată o subpoziție 2309 90 20 pentru a clasifica acest produs în mod separat.
(3)
Ca urmare a unei omisiuni, anexa I la Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (4) nu s-a adaptat în consecință. Această adaptare trebuie realizată cu efect de la data aplicării Regulamentului (CE) nr. 1784/2003 prin introducerea codului NC 2309 90 20 în lista produselor care figurează în anexa I la regulamentul menționat.
(4)
Prin urmare, Regulamentul (CE) nr. 1784/2003 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa I la Regulamentului (CE) nr. 1784/2003 se înlocuiește cu textul prevăzut în anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 iulie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 iulie 2005.

Labels: 3
17
6